আবূ মাবাদ মিকদাদ ইবনুল আসওয়াদ রাদিয়াল্লাহু    আনহু থেকে বর্ণিত ।   তিনি বলেন ,   একদা আমি রাসূলুল্লাহ  সাল্লাল্লাহু    আলাইহি ওয়াসাল্লামকে জিজ্ঞেস করলামঃ আপনি কি বলেন যদি কোন কাফেরের সাথে আমার মোকাবেলা হয় এবং পারস্পরিক যুদ্ধে সে আক্রমণ থেকে বাঁচার জন্য একটি গাছের আড়ালে আশ্রয় নিয়ে বলে ,   আমি আল্লাহর জন্য ইসলাম গ্রহণ করলাম ,   ইয়া রাসূলুল্লাহ! তার ঐ কথা বলার পর আমি কি তাকে হত্যা করব ?   তিনি বলেনঃ তাকে হত্যা করো না ।   আমি বললাম ,   ইয়া রাসূলুল্লাহ! সে তো আমার দুই হাতের একটি কেটেছে ,   অতঃপর একথা বলেছে ।   তিনি বলেনঃ তাকে হত্যা করো না ।   কেননা তুমি  যদি তাকে হত্যা করো ,   তাহলে তুমি তাকে হত্যা করার পূর্বে যে মর্যাদায় ছিলে ,   সে সেই মর্যাদায় পৌঁছে যাবে ;   আর যে কলেমা সে পাঠ করেছে ,   সেই কলেমা পাঠের পূর্বে সে যে স্তরে ছিল ;   তুমি(তাকে হত্যা করলে) সেই স্তরে নেমে যাবে ।